**SAOPŠTENJE ZA JAVNOST**

11. novembar 2024. godine

**Otvorene su javne konsultacije za dokumentaciju u okviru drugog poziva za dostavljanje projektnih predloga u sklopu Programa Interreg IPA Rumunija-Srbija (2021-2027)**

Ministarstvo razvoja, javnih radova i uprave, u svojstvu Upravljačkog tela za Program Interreg IPA Rumunija-Srbija 2021-2027, danas, **11. novembra 2024. godine**, otvara javne konsultacije za dokumentaciju koja prati drugi poziv za dostavljanje projektnih predloga.

Drugi poziv za dostavljanje projektnih predloge, sa ukupnim budžetom od 10,3 miliona evra, od kojih je 8,8 miliona evra iz IPA fondova, otvoren je isključivo za ***Prioritet 1 – Zaštita životne sredine i upravljanje rizicima, Specifični cilj 1.2*** *– Promovisanje energije iz obnovljivih izvora u skladu sa Direktivom (EU) 2018/2001, uključujući kriterijume održivosti predviđene ovom direktivom, i* ***Specifični cilj 1.3*** *– Promocija mera energetske efikasnosti i smanjenja emisije gasova sa efektom staklene bašte*.

Komentare i predloge za unapređenje dokumentacije u vezi sa ovim pozivom možete poslati do **25. novembra 2024. godine** na e-mail adresu: romania-serbia@mdlpa.gov.ro

Dokumenti su dostupni na sajtu [www.romania-serbia.net](http://www.romania-serbia.net), u delu posvećenom drugom pozivu za dostavljanje predloga projekata.

\*\*\*

U periodu 2021-2027, Ministarstvo razvoja, javnih radova i uprave iz Rumunije je Upravljačko telo za Program Interreg IPA Rumunija-Srbija 2021-2027, koji ima ukupan budžet od 87.725.681 evra i koji će finansirati projekte u sledećim oblastima: zaštita životne sredine i prilagođavanje klimatskim promenama, zdravstvo i obrazovanje, turizam i kultura, odnosno upravljanje granicama

Finansiranje za ove prioritete obuhvata 85% sredstava iz Instrumenta za pretpristupnu pomoć (IPA III), 13% nacionalnog kofinansiranja, koje obezbeđuje Rumunija, dok je sopstveno učešće 2% za rumunske korisnike. Korisnici iz Srbije obezbeđuju celokupno kofinansiranje od 15% iz sopstvenih sredstava.

U okviru Programa obuhvaćena su tri okruga iz Rumunije (Timiš, Karaš-Severin i Mehedinți) i šest okruga iz Srbije (Severnobanatski, Srednjebanatski, Južnobanatski, Braničevski, Borski i Podunavski).